Миле Марковски
Обърнат сън

chitanka.info

Детето заспа по корем.

Нощта се обърна. Очите й — звездите — изгряха в изворите.

Луната забрави своя път и се гмурна в реката.

Небето слезе на земята по невидими стълби.

Възглавничката на детето разбра какво се е случило и разпери криле. Патето, избродирано на нея, летеше с главата надолу.

И юрганът изхвръкна навън, но с чаршафа отгоре.

И играчките от стаята направиха същото.

Но сега не бяха играчки, с които децата си играят, а играчки, които си играят с децата.

Телевизорът, в който хората гледаха, започна да гледа в тях.

Учениците слагаха двойки на учителите.

Чиновете сядаха в скутовете на децата и ги драскаха като котета.

И още много и много подобни неща се случиха, докато детето сънуваше по корем.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.